નવી દિલ્હી તા. ૯ઃ ઇન્ડિયા ગેસ સોલ્યુશન્સ પ્રા.લિ. (આઇ.જી.એસ.)એ વિનોદ તાહિલિયાણીની કંપનીના સી.ઇ.ઓ. તરીકે નિમણૂક કરી હોવાની જાહેરાત કરી હતી. આઇ.જી.એસ. ભારતમાં કુદરતી ગેસ પ્રાપ્ત કરવા, અને વેચાણ માટે બ્રિટિશ પેટ્રોલિયમ (બી.પી.) અને રિલાયન્સ ઇન્ડસ્ટ્રીઝ લિમિટેડ (આર.આઇ.એલ.) વચ્ચેનું સંયુક્ત સાહસ છે. શ્રી તાહિલિયાણી ઓઇલ અને ગેસ વ્યવસાય અને પ્રોજેક્ટ ફાઇનાન્સિંગમાં આંતરાષ્ટ્રીય સ્તરનો ૨૫ વર્ષોનો અનુભવ ધરાવે છે. તેઓ બ્રિટિશ પેટ્રોલિયમમાંથી આઇ.જી.એસ.માં જોડાયા છે. તેઓ છેલ્લે બી.પી. ઇન્ડિયામાં સ્ટ્રેટેજી અને કોમર્શિયલ વિભાગના વાઇસ પ્રેસિડેન્ટ હતા. બી.પી. માટે તેમણે ગેસની વેલ્યુ ચેઇન અંગેનો વ્યવસાયનો વિકાસ કર્યો હતો અન ભારત, અંગોલા અને વિયેટનામમાં ઓઇલ, ગેસ અને વીજ કારોબારના વિકાસ માટે કાર્ય કર્યું હતું.